ΓΡΑΠΤΗ ΕΡΩΤΗΣΗ E-0742/01

υποβολή: Giles Chichester (PPE-DE) προς την Επιτροπή

(9 Μαρτίου 2001)

Θέμα: Δημιουργία αδεσμοποίητων τοπικών βρόχων

Το Ευρωπαϊκό Συμβούλιο της Λισαβώνας το 2000 κάλεσε τα κράτη μέλη, σε συνεργασία με την Επιτροπή, να συνεργαστούν με σκοπό την καθιέρωση αυξημένου ανταγωνισμού στα δίκτυα τοπικής πρόσβασης πριν από τα τέλη του 2000 και να δημιουργήσουν αδεσμοποίητους τοπικούς βρόχους προκειμένου ναπάρξει ουσιαστική μείωση του κόστους χρησιμοποίησης του διαδικτύου. Μετά από τη θέσπιση του σχετικού κανονισμού το Δεκέμβριο 2000, είναι της άποψης άραγε η Επιτροπή ότι οι τοπικοί βρόχοι έχουν πλήρως αδεσμοποιηθεί τώρα σε όλα τα κράτη μέλη; Ως αποτέλεσμα αυτού, ποια μείωση κόστους έχει επιτευχθεί όσον αφορά τη χρήση του διαδικτύου;

Απάντηση του κ. Liikanen εξ ονόματος της Επιτροπής

(7 Ιουνίου 2001)

Συνεπεία της Ευρωπαϊκής Συνόδου Κορυφής της Λισαβόνας, που πραγματοποιήθηκε το Μάρτιο του 2000, το Κοινοβούλιο, το Συμβούλιο και η Επιτροπή εγκαινίασαν την εντατική διαδικασία της συνεργασίας, η οποία οδήγησε στην ταχύρυθμη έγκριση του κανονισμού (ΕΚ) αριθ. 2887/2000 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την αδεσμοποίητη πρόσβαση στον τοπικό βρόχο(1). Η νομοθεσία αυτή ήταν αναγκαία, για να αποκατασταθεί ο ανταγωνισμός στα δίκτυα τοπικής πρόσβασης.

Αποτελεί καθήκον της Επιτροπής να παρακολουθεί την αποτελεσματική εφαρμογή των ρυθμίσεων του κανονισμού στα κράτη μέλη, για να διασφαλίζει ότι παράγει τα αποτελέσματά του έγκαιρα και αποτελεσματικά.

Πρώτα απ'όλα όμως και κατά κύριο λόγο εκείνες που καλούνται να διαδραματίσουν εξέχοντα ρόλο στη διαδικασία τηςλοποίησης των ρυθμίσεων είναι οι Εθνικές Ρυθμιστικές Αρχές (ΕΡΑ) (NRA). Τα καθήκοντα και οι ευθύνες των αρχών απαριθμούνται με σαφήνεια στον κανονισμό, ενώ η ουσιαστική εφαρμογή των διατάξεών του αποτελεί ύψιστη προτεραιότητα των κρατών μελών. Δεν θα πρέπει επιπλέον ναποτιμάται η δυσχέρεια του εγχειρήματος να εξασφαλισθεί ότι ο εν λόγω κανονισμός παράγει τα αποτελέσματά του στο έπακρο. Η Επιτροπή αναγνωρίζει αυτόν τον περίπλοκο χαρακτήρα, ο οποίος επιβάλλει την προσεκτική εξέταση όλων των ζητημάτων από τις ΕΡΑ, με αποτέλεσμα, παρά το γεγονός ότι παρακολουθεί από κοντά την κατάσταση αυτή, η Επιτροπή να μην αναμένει ότι τα πλήρη αποτελέσματα του κανονισμού θα παραχθούν στο άμεσο μέλλον.

Τη στιγμή αυτή, η πλήρης αδεσμοποίητη πρόσβαση παρέχεται μόνο σε οκτώ κράτη μέλη, με αποτέλεσμα να είναι πλήρως προσπελάσιμες τη στιγμή αυτή συνολικά περίπου 376 000 γραμμές. Σταπόλοιπα κράτη μέλη, η καθιέρωση των γραμμών πλήρους αδέσμευτης πρόσβασης επίκειται στο άμεσο μέλλον ή βρίσκεται στη δοκιμαστική της φάση. Η πιο πρόσφατη επανεξέταση του καθεστώτοςλοποίησης των ρυθμίσεων του εν λόγω κανονισμού θα διαβιβασθεί απευθείας στο Αξιότιμο Μέλος καθώς και στη Γενική Γραμματεία του Κοινοβουλίου.

Εκείνο που μπορεί να αναμένεται, κατά γενική αρχή, είναι ότι η διαδικασία της απελευθέρωσης θα έχει ως αποτέλεσμα τη μείωση του κόστους. Η Επιτροπή δεν έχει ακόμη λάβει επαρκή στοιχεία σχετικά με τις δομές τιμολόγησης που εφαρμόζονται από τα κράτη μέλη, ώστε να δημοσιεύσει τα οικονομικά στοιχεία που πληρούν το απαιτούμενο επίπεδο ιδιάζοντος αντίκτυπου που χρειάζεται. Η Επιτροπή παρακολουθεί ωστόσο εκ του σύνεγγυς την εφαρμογή της κοινοτικής νομοθεσίας στα κράτη μέλη. Μόλις επιτευχθεί το κατάλληλο επίπεδο βαρύτητας στη μείωση του σχετικού κόστους, οι πληροφορίες αυτές θα καταστούν διαθέσιμες. Αλλά και η ανάπτυξη του ανταγωνισμού στον κλάδο των τηλεπικοινωνιών από την 1η Ιανουαρίου του 1998 και μετά δεν αποτέλεσε εξαίρεση. Η μείωση του κόστους της πρόσβασης στο Internet που παρατηρήθηκε σε ορισμένα κράτη μέλη μπορεί να οφείλεται εν μέρει στη θέσπιση του κανονισμού, αλλά θα μπορούσε επίσης να συσχετισθεί και με άλλες θετικές εξελίξεις που επικράτησαν στην αγορά, όπως π.χ. ο κατ'αποκοπή προσδιορισμός των τιμολογίων ανάλογα με την προέλευση των κλήσεων, σε ορισμένα κράτη μέλη.

(1) ΕΕ L 336 της 30.12.2000.